Firma wil Antarktiese ysberge ‘oes’Foto: travel.nationalgeographic.com ’n Firma van die Verenigde Arabiese Emirate (VAE) het planne bekend gemaak om ysberge van Heardeiland naby Antarktika te “oes” en met ’n sleepboot byna 9 000 km ver na die VEA te sleep. Volgens ’n woordvoerder van die firma, die Nasionale Adviesburo, sal dit ’n jaar neem om die ysberge volgens die beplande roete na die woestynland te sleep. So ’n ysberg sal genoeg water oplewer om ’n miljoen mense vyf jaar lank van water te voorsien nadat dit in die VAE aangekom het. Daar word beplan om vroeg volgende jaar met die projek te begin. Die firma meen so ’n projek sal nie net toerisme bevorder nie, maar kan dalk ’n genoegsame invloed op die land se mikroklimaat uitoefen om die reënval te laat toeneem.